CELEX: 62016CN0546
Language: et
Date: 2016-10-28 00:00:00
Title: Kohtuasi C-546/16: Eelotsusetaotlus, mille on esitanud Órgano Administrativo de Recursos Contractuales de la Comunidad Autónoma de Euskadi (Hispaania) 28. oktoobril 2016 – Montte S.L. versus Musikene

23.1.2017   
            
            
               ET
            
            
               Euroopa Liidu Teataja
            
            
               C 22/8
            
         Eelotsusetaotlus, mille on esitanud Órgano Administrativo de Recursos Contractuales de la Comunidad Autónoma de Euskadi (Hispaania) 28. oktoobril 2016 – Montte S.L. versus Musikene
   (Kohtuasi C-546/16)
   (2017/C 022/12)
   Kohtumenetluse keel: hispaania
   
      Eelotsusetaotluse esitanud kohus
   
   Órgano Administrativo de Recursos Contractuales de la Comunidad Autónoma de Euskadi
   
      Põhikohtuasja pooled
   
   
      Kaebuse esitaja: Montte S.L.
   
      Vastustaja: Musikene
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 26. veebruari 2014. aasta direktiiviga 2014/24/EL (1) riigihangete kohta ja direktiivi 2004/18/EÜ kehtetuks tunnistamise kohta on vastuolus siseriiklik õigusnorm, nagu TRLCSP (2) artikli 150 lõige 4, või nimetatud õigusnormi tõlgendamise ja kohaldamise praktika, mis lubab hankijatel kehtestada hankedokumentides, mis reguleerivad avatud hankemenetlust, pakkumuste hindamise kriteeriume, mida kasutatakse järjestikes elimineerivates etappides pakkumuste puhul, mis ei ületa eelnevalt kindlaks määratud miinimumpunktisummat?
            
         
               2.
            
            
               Kui vastus esimesele küsimusele on eitav, kas nimetatud direktiiviga 2014/24 on vastuolus siseriiklik õigusnorm või nimetatud õigusnormi tõlgendamise ja kohaldamise praktika, milles kasutatakse avatud menetluses viidatud süsteemi, kus pakkumuste hindamise kriteeriume kasutatakse järjestikes elimineerivates etappides nii, et lõppetapis ei jää piisavalt pakkumusi selleks, et tagada tõelist konkurentsi?
            
         
               3.
            
            
               Kui vastus teisele küsimusele on jaatav, kas nimetatud direktiiviga 2014/24 on seetõttu, et ei ole tagatud tõeline konkurents või et ei täideta eesmärki sõlmida hankeleping kõige parema kvaliteedi ja hinna suhtega pakkumuse alusel, vastuolus niisugune klausel nagu vaidlusalune, milles hinnategurit hinnatakse ainult nende pakkumuste puhul, mis on saanud tehnilistes kriteeriumides punktitulemuse 35/50?
            
         
      (1)  ELT 2014, L 94, lk 65.
   
      (2)  Avaliku sektori lepingute seaduse uuesti sõnastatud redaktsioon (Texto Refundido de la Ley del Contratos del Sector Público).